กล้องดูดาวอวกาศ ตรวจพบดาวเคราะห์ 5 ดวง ซึ่งมีขนาดใหญ่กว่าโลก และดาวเคราะห์ดวงอื่นๆ
นักวิทยาศาสตร์รายงานว่า กล้องดูดาวอวกาศ Kepler ที่ส่งขึ้นสู่วงโคจรรอบโลกเมื่อเดือนมีนาคมปีที่แล้ว ตรวจพบดาวเคราะห์ 5 ดวง ซึ่งเป็นดาวเคร
กล้องดูดาวอวกาศ Kepler นั้น ออกแบบให้สำรวจหาดาวเคราะห์แบบโลกเราโดยเฉพาะแต่ดาวเคราะห์ที่กล้องเคปเลอร์ตรวจพบชุดแรก 5 ดวงนี้ ส่วนใหญ่มีขนาดใหญ่กว่าโลกเราและดาวเคราะห์ดวงอื่นๆในระบบสุริยะของเรามาก ดาวเคราะห์ที่พบใหม่นี้4 ดวง ขนาดใหญ่กว่าดาวพฤหัส และอีกดวงหนึ่งขนาดพอ ๆ กับดาวเนปจูน นักวิทยาศาสตร์ขององค์การอวกาศสหรัฐ หรือ NASA กล่าวว่า ดาวเคราะห์เหล่านี้ โคจรรอบดาวฤกษ์ดวงแม่เร็วมากรอบหนึ่งนับเวลาได้เป็นวันเท่านั้น คือตั้งแต่ 3.2 วันถึง 4.9 วันซึ่งแสดงว่าวงโคจรของดาวเคราะห์เหล่านี้อยู่ใกล้ดาวฤกษ์ดวงแม่มากและมีอุณหภูมิสูงมาก William Borucki นักวิทยาศาสตร์ NASA กล่าวว่าดาวเคราะห์ที่พบใหม่นี้ ทุกดวงร้อนแรง กว่า Lava หรือหินละลายภูเขาไฟ จนมีแสงสว่างโชติช่วงในตัวเอง เหมือนเตาเผา WilliamBorucki และนักวิทยาศาสตร์คนอื่นๆ ของ NASAแถลงเรื่องนี้ ในการประชุมของสมาคมดาราศาสตร์อเมริกันที่กรุงวอชิงตันเมื่อวันจันทร์ที่ 4 มกราคมนี้เอง การตรวจพบดาวเคราะห์ดังกล่าวใช้วิธีสังเกตแสงของดาวฤกษ์ดวงแม่ที่สลัวลง เมื่อดาวเคราะห์โคจรผ่าน นักวิทยาศาสตร์มีวิธีการตรวจสอบอยย่างรอบคอบระมัดระวังว่าใช่ดาวเคราะห์หรือไม่ โดยอาศัยการสังเกตการณ์ด้วยกล้องโทรทรรศน์ดูดาวบนโลก ในสหรัฐและหมู่เกาะคานารี่ ในการยืนยันด้วย Natalie Batalha นักดาราศาสตร์ที่มหาวิทยาลัย San Jose กล่าวว่านักดาราศาสตร์มีแผนการตรวจสอบที่วางไว้เป็นอย่างดี เพื่อไม่ให้เกิดความผิดพลาดคลาดเคลื่อน ความแม่นยำสูงของกล้องดูดาวอวกาศKepler นั้น ไม่ใช่จะมีประโยชน์เฉพาะในการเสาะหาดาวเคราะห์รอบดาวฤกษ์ห่างไกลเท่านั้นแต่สามารถบอกให้นักวิทยาศาสตร์ ทราบเกี่ยวกับรายละเอียดต่าง ๆเกี่ยวกับดาวเคราะห์ที่พบ และเกี่ยวกับดาวฤกษ์ดวงแม่ของดาวเคราะห์นั้นด้วยแล้วยังช่วยให้นักวิทยาศาสตร์ มีความเข้าใจมากขึ้น เกี่ยวกับการก่อตัวของระบบสุริยะต่างๆและวิวัฒนาการของดาวฤกษ์ และดาวเคราะห์ของระบบสุริยะนั้นๆ ขณะนี้กล้องดูดาวอวกาศเคปเลอร์ กำลังสังเกตการณ์ดาวฤกษ์มากกว่า 100,000 ดวงที่คิดว่าน่าจะมีดาวเคราะห์บริวาร ข้อสรุปอีกประการหนึ่ง ของการสำรวจของกล้องเคปเลอร์ก็คือ ดาวฤกษ์ที่สังเกตการณ์อยู่นั้น จำนวนมากมาย มีปรากฏการณ์ต่างๆ น้อยกว่าที่คาดคิดเช่นมีพายุและการประทุระเบิด หรือการแผ่รังสีพวยพุ่ง ที่เป็นพิษเป็นภัยต่อดาวเคราะห์บริวารน้อยกว่าที่เข้าใจกันซึ่งอาจทำให้มีความหวังว่า วันใดวันหนึ่งจะพบดาวเคราะห์ห่างไกลที่มีสภาพการณ์ที่เอื้ออำนวยต่อการมีสิ่งมีชีวิต Katy Pilachowski นักวิทยาศาสตร์ที่มหาวิทยาลัย Indiana กล่าวว่าเป็นข่าวดีสำหรับวงการดาราศาสตร์ เพราะถ้าหากดาวฤกษ์ส่วนใหญ่ ในจำนวนมากกว่า100,000 ดวง ที่กล้องเคปเลอร์สังเกตการณ์อยู่ เป็นดาวฤกษ์ที่ค่อนข้างสงบไม่มีปรากฏการณ์มากแล้ว ก็อาจมีช่องทางที่สิ่งมีชีวิตจะมีวิวัฒนาการได้ และทำให้มีโอกาสเพิ่มขึ้นว่าอาจค้นพบดาวเคราะห์ที่มีสิ่งมีชีวิตอย่างโลกเราในเวลาต่อไป